- I år har vi allerede fået 1.800 ansøgere. Sidste år havde vi 1.700 ansøgere, siger Per Dam, adm. direktør i Fårup Sommerland, til TV Avisen på DR. Det er blandt andet et farvel til dagpenge og ringe udsigt til varig beskæftigelse, der får mange til søge kortvarige sæsonjob. - Ansøgerne lægger ikke skjul på, hvis de er arbejdsløse, og vi har også oprettet akutjob for at støtte om de initiativer, der er på arbejdsmarkedet, siger Per Dam. Ifølge TV Avisen på DR, siger arbejdsmarkedsforsker Henning Jørgensen ved Aalborg Universitet, at det er et udtryk for desperation hos de ledige. Der vil kun være job til 100 af de mange ansøgere til et job i Fårup Sommerland.
Rekordmange har søgt et sæsonjob i Fårup Sommerland i år.